

**"Биомедпрепарат" медициналық препараттарын перспективалық тұрғыда әзiрлеп, өндiретiн Қазақстан ғылыми-өндiрiстiк кешенiнiң мәселелерi**

Қазақстан Республикасы Министрлер Кабинетiнiң қаулысы 2 желтоқсан 1992 ж. N 1012

      "Биомедпрепарат" медициналық препараттарын перспективалық
тұрғыда әзiрлеп, өндiретiн Қазақстан ғылыми-өндiрiстiк кешенiн
("Биомедпрепарат" ҚҒӨК-i) дамыту және республиканың халқы мен
емдеу-алдын алу мекемелерiн дәрi-дәрмекпен қамтамасыз ету
мақсатында Қазақстан Республикасының Министрлер Кабинетi қаулы
етедi:

      1. Қазақстан Республикасының Денсаулық сақтау министрлiгi
бекiткен "Биомедпрепарат" ҚҒӨК-iн дамытудың 1992-1995 жылдарға
арналған бағдарламасы мақұлдансын.

      Дәрi-дәрмек препараттарын және медициналық мақсаттағы
бұйымдарды өндiру жөнiндегi тапсырмалар қосымшаға сәйкес
бекiтiлсiн.

      2. "Биомедпрепарат" ҚҒӨК-i медициналық, мал дәрiгерлiк
мақсаттағы жаңа препараттар мен өсiмдiк қорғау құралдарын әзiрлеу
жөнiндегi ғылыми-зерттеу және тәжiрибелiк-конструкторлық жұмыстар
жүргiзiлуiн, өндiрiстiк қуаттарды қайта құру мен оларды шығарудың
жаңа технологияларын игерудi қамтамасыз етсiн.

      3. Қазақстан Республикасының Мемэкономкомы, Денсаулық сақтау
министрлiгi, Материалдық ресурстарминi, Ақмола облысының әкiмi,
"Биомедпрепарат" ҚҒӨК-iнiң, "Прогресс" өндiрiстiк бiрлестiгiнiң
және басқа мүдделi тараптардың қатысуымен дәрi-дәрмек
препараттарын шығаратын өндiрiстiк қуаттарды қайта құру мен
игерудi жеделдету бағыттарын қарастырсын. Үкiметтiң шешiмiн талап
ететiн мәселелер бойынша Қазақстан Республикасының Министрлер
Кабинетiне ұсыныстар енгiзсiн.

      4. "Биомедпрепарат" ҚҒӨК-iне Қазақстан Республикасы
Министрлер Кабинетiнiң "Өнеркәсiптiң қорғаныс салалары
кәсiпорындарының қызметiн қамтамасыз ету жөнiндегi бiрiншi
кезектегi шаралар туралы" 1992 жылғы 10 наурыздағы N 203
қаулысында қорғаныс өнеркәсiбiнiң кәсiпорындары үшiн көзделген
тиiстi жеңiлдiктер қолданылсын (Қазақстан Республикасының ПҮАЖ,
1992 ж., N 10, 174 бап).

      5. Қазақстан Республикасының Мемэкономкомы "Биомедпрепарат"
ҚҒӨК-iн өмiрлiк маңызы бар дәрi-дәрмек препараттарын шығару үшiн
конверсиялауды жеделдету, кадрларды, ғылыми-техникалық және
өндiрiстiк әлеуеттi сақтау мақсатында 1992 жылдың 9 айының
қорытындылары бойынша Инвестиция қорын нақтылаған кезде кешенге
1992 жылғы IV тоқсанда қаржы бөлiнуiн көздейтiн болсын.

      Қазақстан Республикасының Мемэкономкомы, Денсаулықминi,
Ақмола облысының әкiмi жылдық болжам-жоспарлардың жобаларын
әзiрлеген кезде дәрi-дәрмек препараттарын шығаруды қамтамасыз
ету үшiн қажеттi қаржы бөлудi көздесiн.

      Қазақстан Республикасының Мемэкономкомы "Биомедпрепарат"
ҚҒӨК-iне өндiрiстiк қуаттарды қайта құру және дәрi-дәрмек
препараттарын шығарудың жаңа технологияларын игеру үшiн 1993 жылы
Инвестиция қорынан қажеттi қаржы бөлiнуiн көздесiн.

      Қазақстан Республикасының Ғылым және жаңа технология
министрлiгi 1993 жылдан бастап "Биомедпрепарат" ҚҒӨК-iне
ғылыми-зерттеу және тәжiрибелiк-конструкторлық жұмыстар жүргiзу
үшiн республикалық "Денсаулық" ғылыми-техникалық бағдарламасына
бөлiнетiн қаржы көлемiнде қажеттi бюджет қаржысын көздейтiн
болсын.

      6. Қазақстан Республикасының Материалдық ресурстар
министрлiгi өндiрiстiк қуаттарды қайта құру және жаңа
технологияларды игеру үшiн қажет материалдық-техникалық
ресурстарды белгiленген тәртiппен бөлудi көздесiн.

      7. Қазақстан Республикасының Денсаулық сақтау министрлiгi
Қазақстан Республикасының Сыртқы экономикалық байланыстар
министрлiгiмен және "Биомедпрепарат" ҚҒӨК-iмен бiрлесiп импорттық
жабдықтарды сатып алу жөнiнде шетел фирмаларымен контрактылар
жасау мәселесiн пысықтасын.

      8. Қазақстан Республикасының Мемэкономкомы мен Қазақстан
Республикасының Сыртқы экономикалық байланыстар министрлiгi
"Биомедпрепарат" ҚҒӨК-iне шығарылатын дәрi-дәрмек препараттарын
еркiн бағалармен сатуға жыл сайын квота белгiлесiн.

      9. Қазақстан Республикасының Мемэкономкомы Қазақстан

Республикасының Денсаулық сақтау министрлiгiмен және
"Биомедпрепарат" ҚҒӨК-iмен бiрлесiп қорғаныс өнеркәсiбi саласы
кәсiпорындарын конверсиялаудың республикалық бағдарламасына
кешендi кiргiзу жөнiнде бiр айлық мерзiмде қажеттi есеп-қисаптар
мен негiздемелердi әзiрлеп, белгiленген тәртiппен ұсыныстар
енгiзетiн болсын.
 10. Ақмола облысының әкiмi "Биомедпрепарат" ҚҒӨК-iне
дәрi-дәрмек препараттарын өндiрудi ұйымдастыру жөнiнде
белгiленген шараларды жүзеге асыруда қажеттi көмек көрсетсiн.

 Қазақстан Республикасының
 Премьер-министрi
 Қазақстан Республикасы
 Министрлер Кабинетiнiң
 1992 жылғы 2 желтоқсандағы
 N 1012 қаулысына
 Қосымша

 Дәрi-дәрмек препараттарын және медициналық
 мақсаттағы бұйымдарды өндiру жөнiндегi

 Тапсырма
 (Кесте)

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК